b"\n_START_ARTICLE_\nBreathe (pesem, Taylor Swift)\n_START_SECTION_\nOzadje\n_START_PARAGRAPH_\nTaylor Swift je bila navdu\xc5\xa1ena nad prvim albumom Colbie Caillat, Coco iz leta 2007. Taylor Swift je razlo\xc5\xbeila:\xc2\xa0\xc2\xbbKo je iz\xc5\xa1el, sem se zaljubila v njeno glasbo.\xc2\xab Taylor Swift je kasneje vzpostavila stik z upravo Colbie Caillat in dejala, da se zanima za to, da bi napisala pesem z njo. Nato so pojasnili, da bo lahko s Colbie Caillat komunicirala na koncertu v Nashvilleu, Tennessee in, po naklju\xc4\x8dju, je imela Taylor Swift takrat prost dan. Po mnenju Taylor Swift pesem\xc2\xa0\xc2\xbbBreathe\xc2\xab\xc2\xa0govori o tem, da se je nek par raz\xc5\xa1el, vendar za to ni kriv nobeden izmed njiju. Taylor Swift je verjela, da je bil scenarij eden izmed najte\xc5\xbejih poslovilnih pozdravov,\xc2\xa0\xc2\xbbsaj ga ni zakrivil nih\xc4\x8de. Enostavno moralo se je kon\xc4\x8dati.\xc2\xab Taylor Swift je razlo\xc5\xbeila:\xc2\xa0\xc2\xbbBila je skupna terapija, saj sem pri\xc5\xa1la do tja in izgledala kot: 'Ena izmed najbolj\xc5\xa1ih prijateljic, ne bom je smela ve\xc4\x8d videvati in to bo bil del mojega vsakdana. To je najte\xc5\xbeja stvar, skozi katero moram priti.' V bistvu je sme\xc5\xa1no poslu\xc5\xa1ati pesem, saj bi si mislili, da govori o razmerju, ko pa se v resnici gre za izgubo prijatelja in izpadanje.\xc2\xab Colbie Caillat in Taylor Swift sta dejali, da je ena izmed mnogih lepot pesmi to, da se veliko ljudi z lahkoto pove\xc5\xbee z njo, saj ni specifi\xc4\x8dno povedano, zakaj prihaja do razhoda in \xc4\x8digava krivda je._NEWLINE_Taylor Swift si je \xc5\xbeelela, da bi Colbie Caillat pela spremljevalne vokale v pesmi, vendar na dovolj glasen na\xc4\x8din, da lahko ob\xc4\x8dinstvo prepozna njen glas. Originalno sta Taylor Swift in Colbie Caillat harmonizirane samo v akordih, vendar se je potem, ko je Caillatova posnela pesem, Swiftova odlo\xc4\x8dila, da bo njen glas vklju\xc4\x8dila v celotno pesem, saj je nanjo naredila tak\xc5\xa1en vtis. Taylor Swift je na za\xc4\x8detku zapela celotno pesem, nato pa je Colbie Caillat lo\xc4\x8deno od nje zapela spremljevalne vokale. Taylor Swift je bila zelo zadovoljna s kon\xc4\x8dnim izdelkom:\xc2\xa0\xc2\xbbMenila sem, da zveni \xc4\x8dudovito. Bila sem tako vznemerjena, ker bo njen glas vklju\xc4\x8den v moj album.\xc2\xab Pesem\xc2\xa0\xc2\xbbBreathe\xc2\xab\xc2\xa0je iz\xc5\xa1la 21. oktobra 2008 kot promocijski singl za album Fearless, ekskluzivno preko Rhapsody-ja.\n_START_SECTION_\nSestava\n_START_PARAGRAPH_\nPesem\xc2\xa0\xc2\xbbBreathe\xc2\xab\xc2\xa0je country-pop pesem z dol\xc5\xbeino \xc5\xa1tirih minut in triindvajsetih sekund. Pesem ima tudi elemente mehkega rocka. Napisana je v klju\xc4\x8du D-dur, vokala Taylor Swift in Colbie Caillat pa se raztezata \xc4\x8dez eno oktavo, od G\xe2\x82\x83 do B\xe2\x82\x84. Temu sledi procesija akordov D5\xe2\x80\x93A\xe2\x80\x93G. Instrumentacija pesmi se ve\xc4\x8dinoma sklicuje na akusti\xc4\x8dno kitaro in violine._NEWLINE_Besedilo pesmi\xc2\xa0\xc2\xbbBreathe\xc2\xab\xc2\xa0govori predvsem o strtem srcu in izgubi osebe, s katero je oseba, ki pripoveduje zgodbo, pre\xc5\xbeivela veliko \xc4\x8dasa. V enem izmed verzov pesmi, pripovedovalec poslu\xc5\xa1alcem prizna, da se ljudje spremenijo in odtujijo, \xc4\x8deprav je \xc5\xa1e vedno razburjen, saj tisto osebo pozna kot lasten \xc5\xbeep. Ken Tucker iz revije Billboard je verjel, da je pesem\xc2\xa0\xc2\xbbBreathe\xc2\xab\xc2\xa0\xc2\xbbpesem o tem, kako se ljubezen obrne na napa\xc4\x8den na\xc4\x8din.\xc2\xab\n_START_SECTION_\nKritike\n_START_PARAGRAPH_\nPesem je s strani glasbenih kritikov v glavnem prejela pozitivne kritike. Ken Tucker iz revije Billboard je dejal, da je pesem enkratna za \xc5\xbeenske razli\xc4\x8dnih starostnih skupin. James Read iz revije The Boston Globe je dejal, da pesem\xc2\xa0\xc2\xbbBreathe\xc2\xab\xc2\xa0ni ena izmed najzanimivej\xc5\xa1ih pesmi z albuma Fearless. Gary Trust, tudi novinar za revijo Billboard, je napisal:\xc2\xa0\xc2\xbbTa balada je po vsej verjetnosti eden izmed najbolj potencialnih singlov, kot sta na primer 'You're Not Sorry' in 'Forever & Always,' zato bi lahko obdr\xc5\xbeal niz razbijanja Taylor Swift, ki bo ostal vse do leta 2011.\xc2\xab Jonathan Keefe iz revije Slant Magazine je menil, da bi Taylor Swift morala izbrati drugo osebo za sodelovanje, saj naj bi bila Colbie Caillat po njegovem mnenju inertna. Pesem\xc2\xa0\xc2\xbbBreathe\xc2\xab\xc2\xa0je bila nominirana za Grammyja za\xc2\xa0\xc2\xbbnajbolj\xc5\xa1e pop vokalno sodelovanje\xc2\xab, vendar sta nagrado nazadnje dobila Jason Mraz in Colbie Caillat s pesmijo\xc2\xa0\xc2\xbbLucky\xc2\xab. O tem, da pesem nagrade ni dobila, je Colbie Caillat dejala:\xc2\xa0\xc2\xbbObo\xc5\xbeujem pesem 'Breathe' s Taylor Swift, vendar sem s pesmijo 'Lucky' z Jasonom Mrazom nastopila v pribli\xc5\xbeno istem letu in zelo sem vesela, da je dobila nagrado.\xc2\xab\n_START_SECTION_\nDose\xc5\xbeki na lestvicah\n_START_PARAGRAPH_\nOb koncu tedna 29. novembra 2008 je pesem\xc2\xa0\xc2\xbbBreathe\xc2\xab\xc2\xa0pristala na sedeminosemdesetem mestu lestvice Billboard Hot 100. Po \xc5\xa1estih novih pesmih na lestvici se je Taylor Swift s Hannah Montana (Miley Cyrus) borila za rekord za najve\xc4\x8d pesmi na lestvici Billboard Hot 100 v istem tednu \xc5\xbeenske ustvarjalke. Pesem je bila tudi ena izmed \xc5\xa1estih pesmi, ki so se nato ponovno uvrstile na lestvico v istem tednu, kar je kasneje uspelo tudi Cyrusovi. Pesem je na lestvici ostala \xc5\xa1e en teden."